Foto: Trondheim byarkiv
Format: Fotopositiv Dato / Date: Ukjent. Fotograf / Photographer: Ukjent. Sted / Place: Trondheim Eier / Owner Institution: Trondheim byarkiv, The Municipal Archives of Trondheim Lenke / Link: Hans Peter Jenssen (Store Norske Leksikon) Lenke / Link: Handelsslekten Jenssen (WikiStrinda) Arkivreferanse / Archive reference: Tor.H41.B39.F2898 Merknad: Baksiden av bildet har påskrevet henvisning til boken Trondheim Bys Historie, bind 3, side 380. Biografi 1: Konsul Hans Peter Jenssen. Bror af Nicolay Jenssen, foran 4, slægtlinje 3. Født 1 februar 1797. Fra 1837 eneindehaver af firmaet Jenssen & Co. Det gik raskt fremad og omfatted bl.a. skibsrederi og bankerforretninger. Jenssen skibed før nogen anden klipfisk i kasser til Mellem- og Syd-amerika. Han var spansk vicekonsul. Konsul H. P. Jenssen kom snart til at indta en ledende stilling inden Trondhjems handelsverden. Hans valgsprog var "arbeide" og der blev nok ogsaa udrettet noget paa hans kontor, klokken 6 om morgenen maatte enhver være ved sin pult. Suppleant til Norges Banks repræsentantskab 1827, 1830, repræsentant 1839-1857, suppleant til direktionen 1848-1853, direktør 1857-1863. Direktør i Trondhjems Sparebank 1832 til 1868, direktionens formand fra 1859 (efter Roll). Medlem af direktionen for Røros værk og Selbu værk. Medlem af direktionen for Nordenfjeldske Dampskibsselskab. Suppleant til Storthinget 1839, 1842, 1854, 1857, 1858. Repræsentant 1845, 1851, 1859-1860, 1862-1863, mødte ikke paa grund af sygdom 1864. Medlem af Kommunestyret fra første møde. Gift 1817 med Caroline Moses, f. 25. jan. 1795, d. 1879. Hans Peter Jenssen døde 3 april 1868. Det siges at han "havde væsentlig ved sin egen dygtighed arbeidet sig op til chef for byens første handelshus". Ved begravelsen 9 april deltog et overordentlig talrigt følge, deriblandt Magistrat og Kommunestyre in corpore efter indbydelse fra byens Formandskab. Sognepræst Storm skildred ham i ligtalen som en mand af den gamle skole, der forlangte arbeidsomhed og tarvelighed saavel i det private som i det offentlige liv. Kilde: Mathiesen, Henr.: Trondhjems ordførere og viceordførere 1837 til 1919 (Trondhjem 1920) Biografi 2: Konsul Hans Peter Jenssen (l) (født. 1. 1797, død 2. april 1868), gift 1817 med Caroline Moses, datter av grosserer Isac Moses, Kristiansund. Isac Moses og hans bror Thomas var født i Newcastle England, innflyttet til Kristiansund i slutten av det 18. århundre, hvor de drev en større handelsforretning under firmanavn Is. & Ths. Moses. Firmaet eiet mange handelsskib samt fiskeværet Grip. En sønn av Isac Moses (fru Jenssens bror) John Moses var Eidsvoldsmann fra Kristiansund 1814. Til minne om ham reiste Kristiansunds borgere i 1914 en bautasten i parken ovenfor Kirklandets kirke og strøket rundt bautaen er offisielt blitt kalt Moses plass. Det Jenssenske handelshus var oprinnelig startet som manufakturforretning, men da H. P. Jenssen blev firmaets chef blev forretningen omlagt til omfatte utenrikshandel og skibsrederibedrift. Det var nemlig de store handelsmarkeder i utlandet, som hadde spesiell interesse for denne energiske mann. Derfor startet han en stor eksportforretning av fiskevarer, trelast, kobber og kis, import av korn, salt, kaffe og kolo¬nialvarer. Alle varer utskibes med egne skib. Ved å studere gamle Trondhjemske skibspapirer fra 1830-40-årene, får man et sterkt inntrykk av at H. P. Jenssen allerede i den tid hadde en meget stor handel med utlandet. Det fremgår således at hans skib «Nordstjernen», «Ørnen» og flere var i stadig fart på tyske, engelske, hollandske, franske, spanske, portugisiske og italienske havne. H. P. Jenssens program var alltid å skaffe nye markeder og nye forbindelser. Derfor var hans næste opgave komme i direkte forbindelse med landene på andre siden av Atlanteren, og hans plan dette område blev allerede realisert i 1841. På klippfiskeksportens område var H. P. Jenssen en stor foregangsmann. Han var således den første forretningsmann i Norge som begynte eksportere klippfisk til Amerika. Den 3. november 1841 seilte hans skonnert «Nordstjernen» fra Trondhjem på første handelstur til Amerika. Lasten bestod av klippfisk, kornbrennevin og poteter m. m. Alt blev solgt med god fortjeneste og «Nordstjernen» kom tilbake den 19. april 1842 med den første direkte importerte kaffelast fra Rio Janeiro til Trondhjem. Som et yderligere bevis for Jenssens interesse for oversjøisk handel kan nevnes, at han i femtiårene sendte briggen Nidaros på turer til de Britiske havne India. «Nordstjernens» starttur til Brasilien 1841 var innledningen til de senere livlige handelsforretninger mellem hjem og Syd-Amerikanske havne, da Jenssen & Co. blev agenter for de store eksporthus i Brasilien. H. P. Jenssen blev brasiliansk konsul i Trondhjem og hans firma oprettet bankierforretning for finansiering av oversjøiske affærer. Alt dette må sees i nøie sammenheng med alle de Trondhjemske handelsskib som få senere var ut- og innklarert fra og Syd-Amerikanske havner. H. P. Jenssen ofret megen interesse på trelasteksporten og kjøpte store skogeiendommer i Trøndelagen. Han kjøpte således i begynnelsen av det forrige sammen med Jakob Schavland Gram de bekjente Schøller-Wesselske godser i Stjørdalen, Gram blev senere utløst, Jenssen & Co. blev eneeiere. l femtiårene blev Jenssen & Co. også eiere av Vinje gods i Mosviken. På disse eiendommer blev det også anlagt betydelige industrielle bedrifter. Konsul H. P. Jenssen var i besiddeIse av en fenomenal arbeidskraft og energi, som han utnyttet til det ytterste. Foruten sitt arbeide med skape det store handelshus, ofret han også meget tid og arbeide på offentlige og almennyttige gjøremål. Trondhjems første dampskibsrute utlandet blev startet efter initiativ av H. P. Jenssen, da han 1853 fikk dannet privat interessentskap som kjøpte D/S Nidelven og lot skibet forlenge i 1854 og satte det rute på Hamburg i 1855. Dette tiltak ledet til at Jenssen 2 år senere, sammen med kollegaer byen fikk oprettet Det Nordenfjeldske Dampskibsselskab, hvori han også blev medlem av den første direksjon. H. P. Jenssen var en meget benyttet mann i sin fødeby. Han var i lang tid medlem av formannskapet og byens ordfører og stortingsmann i 1842, 45 -51 -58 -59 -60- ¬62 og 63. Videre direktør i flere år i Norges Bank, direktør i 36 år i Trondhjems Sparebank, hvor han i flere år inntok en ledende stilling som direksjonens formann. Direktør i Røros Kobberverk, medlem av styret for Trondhjems skibsverft og som foran nevnt medlem av direksjonen i Nordenfjeldske Dampskibsselskab, børskommissær, spansk og brasiliansk konsul. Den meget optatte mann var nok noget streng og bestemt i sin optreden, og det gikk frasagn om, at det stod stor respekt av konsulen i Sjøgaten. Skibsbyggmesteren på Baklandsverftet var også på sitt område en meget dyktig mann og til noget stiv og stolt av sig, så han tok ikke hatten av for gud og hver mann, men når konsulen viste sig på verftet var mesteren særlig høflig. Men konsulen kunde være humoristisk og i perlehumor når han var i rette lune. I femtiårene var et av hans mindre skib en tur til Tromsø. Kapteinen på vedkommende skib var en meget sterk kar. Under opholdet i Tromsø kom kapteinen i klammeri og prylte alle som kom i hans nærhet. Kapteinen var uten skyld i bataljens opkomst, men når han først blev angrepet var hundre og et ute. Bataljen i Tromsø fikk et som resulterte i at kapteinen fikk 8 dages gratis ophold etter at han kom tilbake til Trondhjem. Tromsøværingene hadde nemlig fått til, at op-prylingen ikke var foregått efter helt lovlige former. Kapteinen stod heldigvis meget høit hos rederiet og konsulen vilde derfor gi ham en opreisning for disse uforskyldte ubehageligheter efter Tromsøturen. Den dag opholdstiden utløp sendte H. P. Jenssen sin landauer med dobbeltspenn og hentet kapteinen ned til kontoret og utnevnte ham til fører av firmaets største skib. Konsul H. P. Jenssen var en av de dyktigste forretningsmenn Trondhjem har hatt ; han forstod å innsuge rikdommer fra havet og de fremmede land og resultatet uteblev ikke. Ved sin død i 1868 efterlot han sig Trondhjerns største og rikeste handelshus med en formue på ca. 2 millioner kroner, som i den tid var et svimlende beløp. Denne formue hadde han tjent på 35 år ved sin egen dyktighet. Han var uten tvil byens mest ledende mann i midten av det 19. århundre og inntok en posisjon i Trondhjem som Thomas Hefty i Oslo og C. Sundt i Bergen i samme tid. Kilde: Handelsslekten Jenssen på WikiStrinda